Kongreya Yewîya Sendîkayan (TUC) ke bi mîlyonan endamê aye estî, bi destekê Meclîsê Şarê Kurdî yê Brîtanya konferansêk viraştbî û konferans de seba azadîya Ocalanî veng ameybî dayene. Nika konferansê Partîya Karkeran ya muxelefete de zî do no derheq de tayê programî bêrî viraştene.
Konferansî Partîya Karkeran do mabênê 22 û 26ê êlule de bajarê Lîverpoolî de bêro viraştene û yeno pawitene ke do vengdayîşê azadîya Ocalanî bibo babeta esasî.
Parlamenter Lloyd Russell-Moyle, Lord Maurîce Glasman, Wezîrê Edaletê Seya Shamî Chakrabartî, Hemserekê Kampanyaya Ocalan rê Azadîye Sîmon Dubbîns, Temsîlkaranê Kampanyaya Ocalan rê Azadîye ya Mîyanneteweyî ra Havîn Guneşere û Serekê Rûmetinî Ertugrul Kurkçu do beşdarê panelo ke bi babeta Rojhelato Mîyanên de vera faşîzmî de têkoşîn: Ocalan, Kurdî û pawitişê şorişê cinîyan’ bêro viraştene bibî.
Konferans de bi rayberîya Temsîlkarîya Îngilistanî ya KNKyî û Meclîsê Şarê Kurdî panelêko bi babeta ‘Rojhelato Mîyanên de aştî û demokrasî de rolê Ocalan û kurdan’ bêro viraştene. Yeno pawitene ke Lord Maurîce Glasman, Parlamenter Tracy Brabîn û Temsîlkarê KNKyî Rizgar Wan sey qiseykerdoxî beşdarê panelî bibî.
